Ihi tameṭṭut mazal-itt tḥares argaz-is akken ad yawwi yessi-s ad ten-izelli, amek yexdem wergaz iruḥ yeɣza-asent tasraft, tameṭṭut n baba-tsent teččur-asent aḍellaɛ tenna-asent ad truḥemt ad trezfemt yewwi-ten t mi iwḍent ɣer tesraft-nni iga-tent ɣer daxel , asmi ččant akk ayen yellan deg uḍellaɛ yekfa ulin-t-d ta ɣef ta armi i d-teffeɣ tmecṭuḥt-nni i tesraft-nni, tlaḥu, tlaḥu tettɛani teẓra dexxan ad d-iteffeɣ seguxxam, ziɣ wina d axxam n teryel, timiren tekcem ɣer wexxam n teryel tenna-as : «Ɛelxir a jidda». Tenna-as : «Ɛeslama a yelli, iga-kem-d rebbi ad iyi-txedmeḍ taqrist ». Truḥ tga-d ssebɛa n teqrisin, tɛeṭṭel tenna-as : «Ayen akka tɛeṭṭleḍ a yelli ». Terra-as : «Teẓriḍ a yelli ur sɛiɣ ara yemma ara iyi-slemden, nettat tessew ssebɛa akken ad tawi i yessetma-s-nni ». Akken akken nnan-t-as yessma-s-nni : «Wali amek ara txedmeḍ akken ad aɣ-tawiḍ ad nɛic dina ». Ihi amek ara texdem teqcict, tga zzit teḥma 103